Landet grænser mod [[Nigeria]] i vest, [[Tchad]] i nordøst, [[Centralafrikanske Republik]] i øst, [[Ækvatorialguinea]], [[Gabon]] og [[Republikken Congo]] i syd. Camerouns kyst ligger ved [[Bonnybugten]], som er en del af [[Guineabugten]] og [[Atlanterhavet]]. Landet kaldes "[[Turisme i Cameroun|Miniafrika]]" pga. sine geologiske og kulturelle forskelle. Landets natur består af strande, ørkener, bjerge, regnskove og savanner. Det højeste punkt er [[Mount Cameroon]] mod sydvest, og de største byer er [[Douala]], [[Yaoundé]] og [[Garoua]]. Over 200 forskellige etniske og sproglige grupper hører hjemme i Cameroun. Landet er kendt for sin traditionelle musik, som især er [[makossa]] og [[bikutsi]] og for sit dygtige [[Camerouns fodboldlandshold|fodboldlandshold]]. Engelsk og fransk er de officielle sprog.
Politik